Rench
D Ränch isch e rechter Näwefluss vum Rhin in de Ortenau (Mittelbade). Sii entschbringt am Siidrand vum Nordschwarzwaldes am Kniebis bii Bad Griisbach im Schwarzwald. Aa de mindungsfernschde Quäll bim Ortsdail Zuflucht vu de Schwarzwaldgmiind in de Nää vu de ehemalige Jugendhärberg entschbringt s Schöngrundbächle uf rund , wo noch m Durchluffe vun sinnare schdaile Hangkling mit anderi Bäch erscht zu de Alde, dann zu de Wilde Ränch zsammefliißt, wälli no ärscht unterhalb vo Bad Griisbach ändlich Rench genonnt wird. D Ränch verluuft insgsamt imme markante Siidbouwe durch de Mittlare Schwarzwald un tritt, wäärend se s buggelige Ortenauer Obscht- un Winnbaugbiet quärend, in d Rhinäwene us. Nooch knapp 57 km mindet se bim Rhin-km 314,700 zwische Hälmlinge (Rhinau) un Lichtenau in de Rhin.

S owere Ränchdool bii Bad Peterschdool-Griisbach isch znäkscht in waldrichi Buntsondstinhochfläche ingeschnitte un wondelt sich zu ra offenare, seer unruhig un stil räliefierte Doollondschoft, vu därre s Zäntrum d Klainstodt Oppenau isch. Derte streemt iire vu rechts de durch sine Wasserfäll bekannte Liirbach zu.
In Lautebach witet sich s Dool unvermittelt zu de Vorbergzon mit de am Fuß vo Winbärri glaijene Stodt Oberkirch un de Klainstodt Ränche, därre iiri Umgäbung vo Obschtbau prägt isch.

Durch s Ränchdool fiirt d B 28, e sit äwichkitte bedaitender Schwarzwald-Quärwaai, wo de Rum Strooßburg mit em owere Neckarruum verbindet. Sii fiirt owerhalb vo Bad Griisbach stil un särpentinerich nuf zur de Alexanderschanze (968 m). Vo Appewiir us fiirt d Ränchdoolboon bis Bad Griisbach. Sii hät au zu de Entwicklung vum scho im 16. Joorhundert in Bad Griisbach insätzende Kurbtriibes im Ränchdool däzu biigetraan, wo sich ball uf Bad Antogast bii Oppenau (bsonders Hochadel), Bad Peterschdool un Bad Fraiersbach (hit zu Bad Peterschdool-Griisbach) ausgwittet hät.

De Ränch-Fluetkanol isch fird Ablaitung vo Hochwosser zwische 1936 un 1953 bii de Acher-Rench-Korrektion gbout worre. Er zwigt bii Erlach vo de Ränch ab, nimmt bii Rhiinau de Acherkanal uf un verainigt sich bii Mämprechtshofe widder mit de aigentliche Ränch.

Wäblink 

 „LUBW-BRSWEB“: Kartendienste der Landesanstalt für Umwelt, Messungen und Naturschutz Baden-Württemberg (LUBW)
 Geodatenviewer des Landesamtes für Geoinformation und Landentwicklung Baden-Württemberg, insbsonderi mit de Dilkarte/Layers
 de Landesanstalt für Umwelt, Messungen und Naturschutz Baden-Württemberg (LUBW)
 „LUBW-FG10“: Fließgewässer 1:10.000
 „LUBW-SG10“: Stehende Gewässer 1:10.000
 „LUBW-GEZG“: Gewässereinzugsgebiete

Fueßnoot 

Fluss im Schwarzwald
Rhynäbefluss